## Rješenje Agencije za zaštitu tržišnog natjecanja klasa UP/I-030-02/2002-01/61 od 12. veljače 2003.

### NN 29/2003 (26.2.2003.), Rješenje Agencije za zaštitu tržišnog natjecanja klasa UP/I-030-02/2002-01/61 od 12. veljače 2003.

# AGENCIJA ZA ZAŠTITU TRŽIŠNOG NATJECANJA

409

Na teme­lju
članka 27. stavka 1., članka 29. stavka 1., i član­ka 36.a Zakona o zaštiti tržišnog
natjeca­nja (»Narodne novine«, broj 48/95, 52/97 i 89/98), u upravnoj stvari
ocjene dopuštenosti koncentracije poduzetnika Konzum trgovina na veliko i malo
d.d., sa sjedištem u Zagrebu, Ulica Marijana Čavića 1a i poduzetnika Alastor
d.o.o. za trgovinu i usluge, sa sjedištem u Osijeku, Ulica jablanova 37,
ravnate­lj Agencije za zaštitu tržišnog natjeca­nja donosi s­ljedeće

## RJEŠENJE

1.
Prestaju mjere utvrđene rješe­njem Agencije za zaštitu tržišnog natjeca­nja,
klasa UP/I-030-02/2002-01/61, od 4. ve­ljače 2003.

2. Ovo
je rješe­nje konačno u upravnom postupku.

3. Ovo
rješe­nje bit će objav­ljeno u »Narodnim novinama«.

```
Obrazlože­nje
```

1. Rješe­njem
Agencije za zaštitu tržišnog natjeca­nja (da­lje: Agencija), klasa
UP/I-030-02/2002-01/61, od 4. ve­ljače 2003., donijetom u upravnom postupku ocjene
dopuštenosti koncentracije poduzetnika Konzum d.d./Alastor d.o.o. (da­lje: Rješe­nje)
utvrđene su privremene mjere u smislu članka 36.a Zakona o zaštiti tržišnog
natjeca­nja (Narodne novine, broj 48/95, 52/97 i 89/98; da­lje: ZZTN).

2. Poduzetnik Konzum trgovina na veliko i malo d.d.,
sa sjedištem u Zagrebu, Ulica Marijana Čavića 1a (da­lje: Konzum d.d.), 10. ve­ljače
2003., dostavio je Agenciji zahtjev za ukida­nje privremenih mjera utvrđenih
Rješe­njem. Uz zahtjev su dostav­ljeni podaci koji predstav­ljaju dopunu
prijave predmetne koncentracije poduzetnika. Zahtjev je dopu­njen 11. ve­ljače
2003.

Uz navedeni zahtjev, dostav­ljeni su podaci i jamstva
u obliku pisanih izjava direktora Konzuma d.d. Na teme­lju tih podataka i
jamstava ocije­njeno je da u ovom trenutku ne postoje razlozi za da­lj­njim održava­njem
na snazi privremenih mjera utvrđenih Rješe­njem. Time se ne isk­ljučuje mogućnost
ponovnog utvrđiva­nja privremenih mjera. Stoga je riješeno kao u točki 1.
izreke ovog rješe­nja.

Agencija, međutim, nastav­lja s redovnim postupkom
ocjene dopuštenosti koncentracije poduzetnika Konzum d.d./Alastor d.o.o.

Agencija polazi od odredbe članka 24. stavak 2. ZZTN,
prema kojem glavni teret prikup­lja­nja dokaza potrebnih Agenciji za donoše­nje
ocjene o dopuštenosti koncentracije leži na podnosite­lju prijave. Stoga
Agencija u nastavku postupka očekuje od Konzuma d.d. dostav­lja­nje dokaza
potrebnih za utvrđiva­nje či­njenica navedenih u članku 24. stavak 1. ZZTN, kao
i preciznih podataka predviđenih člankom 7. Pravilnika o načinu vođe­nja
upisnika o koncentracijama (»Narodne novine«, broj 30/97; da­lje: Pravilnik).

3. Prema članku 37. ZZTN ovo je rješe­nje konačno u
upravnom postupku, kako je to utvrđeno u točki 2. izreke ovog rješe­nja.

4. Sukladno članku 37.a ZZTN ovo će rješe­nje biti
objav­ljeno u »Narodnim novinama«, kako je to utvrđeno u točki 3. izreke ovog
rješe­nja.

UPUTA O PRAVNOM LIJEKU

Protiv ovog rješe­nja nije dopuštena žalba, ali
nezadovo­ljna stranka može pokrenuti upravni spor kod Upravnog suda Republike
Hrvatske u roku od 30 dana od dana dostav­lja­nja ovog rješe­nja.

Podnoše­nje tužbe ne odgađa izvrše­nje rješe­nja.

Klasa: UP/I-030-02/2002-01/61
Urbroj: 580-03-01-08-104
Zagreb, 12. ve­ljače 2003.

Ravnate­lj
**mr. sc.** **Hrvoje Momčinović**, v. r.

Rješenje, NN 29/2003-409